Publication: Magyar Közlöny
Issue: MK-2000-26 (Year: 2000, Number: 26)
Era: 1990-2004
Section: A vizsgára az jelentkezhet, aki az építési műszaki ellenőri tevékenységről szóló 158/1997. (IX. 26.) Korm. rendelet szerinti középfokú szakirányú szakmai végzettséggel
Paragraph Index: 245

3. A szakmai vizsga részei: — írásbeli vizsga, — gyakorlati vizsga, — szóbeli vizsga. 3.1. Írásbeli vizsga Az írásbeli vizsga időtartama: 180 perc. A jelölt — a jogi ismeretek alkalmazása, — a pénzügyi ismeretek alkalmazása, — a szabvány- és minőségügyi ismeretek alkalmazása, — az építészeti műszaki szakmai ismeretek alkalmazása feladatcsoportok követelményei alapján, a Földművelésügyi és Vidékfejlesztési Minisztérium által összeállított feladatok megoldásával ad számot tudásáról. Az írásbeli vizsga akkor eredményes, ha a jelölt — feladatcsoportonként — legalább 60%-os teljesítményt ért el. 3.2. Szóbeli vizsga A szóbeli vizsgán a jelölt — a jogi ismeretek alkalmazása, — a pénzügyi ismeretek alkalmazása, — a szabvány- és minőségügyi ismeretek alkalmazása, — az építészeti műszaki szakmai ismeretek alkalmazása feladatcsoportok követelményei alapján, a Földművelésügyi és Vidékfejlesztési Minisztérium által összeállított vizsgatételek alapján ad számot tudásáról. A tételsort a vizsgaszervező a szóbeli vizsga előtt 30 nappal a jelölt rendelkezésére bocsátja. 2000/26. szám A vizsgán a felkészülési idő minimum 30 perc. A jelölt a szóbeli szakmai vizsgán elégtelen minősítést kap, ha bármely feladatcsoportból nem éri el a Földművelésügyi és Vidékfejlesztési Minisztérium által összeállított vizsgatételekhez kiadott értékelési útmutatóban meghatározott minimumot.

Source: https://magyarkozlony.hu/hivatalos-lapok/55b322e8669ec713aeb9f107cd905e14f97e3858/dokumentumok/d801e07fc3700f87359e8e8e07df594b1236e901/letoltes